ลัคนา หวงมณีรุ่งโรจน์

ลัคนา หวงมณีรุ่งโรจน์ (เกิด 21 มีนาคม พ.ศ. 2526) ชื่อเล่น อ้อน เป็นนักร้อง นักแสดง พิธีกร และดีเจชาวไทย สังกัดอาร์เอส (2542–2547) และสังกัด โมโนมิวสิก (2556–2559) มีชื่อเสียงจากเพลง คนนิสัยเสีย, อ้อนไว้, ลึกซึ้ง, เปลี่ยนเป็นเขาก็ได้นะ เป็นต้น

 ประวัติ 
ลัคนาเกิดเมื่อวันที่ 21 มีนาคม พ.ศ. 2526 ที่จังหวัดจันทบุรี ด้านชีวิตครอบครัวมีพี่น้องทั้งหมด 5 คน และส่วนตัวนับถือศาสนาพุทธ ลัคนาเข้าสู่วงการบันเทิงจากการประกวดร้องเพลง ในรายการ Nivea Z Challenge ในปี พ.ศ. 2542 ซึ่งได้รับรางวัลชนะเลิศ หลังจากนั้นก็มีโอกาสมาเทสเสียงที่ค่ายอาร์เอส จนได้รับสัญญาเป็นนักร้องในสังกัดค่ายอาร์เอสทันทีอ้อน ลัคนา นักร้องซุปเปอร์สตาร์ ยุค 90

มีผลงานอัลบั้มชุดแรกในปี พ.ศ. 2543 ในชื่ออัลบั้ม ลูกอ้อนเที่ยวล่าสุด เปิดตัวด้วยเพลงอ้อนไว้ ต่อด้วย คนนิสัยเสีย เป็นอัลบั้มที่ประสบความสำเร็จได้รับการตอบรับจากแฟนเพลงอย่างดีทีเดียว จึงได้มีการเปลี่ยนปกอัลบั้มใหม่ฉลองความสำเร็จในชื่อ "ลูกอ้อนเที่ยวล่าสุด (Special Album)" และเพิ่มเพลงพิเศษอีกสองเพลงคือ "ตอบแทน" และ "สนิทหมาด ๆ" 

ปีถัดมา ลัคนาได้มีโอกาสแสดงละครโทรทัศน์เรื่องแรก "วัยร้ายไฮสคูล" แสดงคู่กับอาทิตย์ ตั้งสวัสดิ์รัตน์ และได้ร้องเพลงประกอบละครเรื่องนี้ด้วยเช่นเพลง "ในมุมหนึ่ง", "วัยร้าย" เป็นต้น ออกอากาศทางช่อง 3 ต่อมาได้มีภาคต่อของละครในชื่อ "วัยร้ายเฟรชชี่" ซึ่งใช้นักแสดงเดียวกันทั้งหมด

ปี พ.ศ. 2545 ลัคนาได้ออกอัลบั้มชุดที่ 2 ห่างจากอัลบั้มชุดแรกไปนานถึงสองปีเต็ม ในชื่อชุด "อ้อน เข็ดฟัน" กับแนวเพลงและภาพลักษณ์ที่มีสีสันมากขึ้น ด้านภาพลักษณ์ อ้อนก็กลับมากับทรงและสีผมที่เปรี้ยวมากขึ้น ส่วนแนวเพลงก็จะมีสีสันมากขึ้นเช่นกัน โดยเฉพาะเพลงเร็วที่มีดนตรีแปลก ๆ เข้ามาผสม ไม่ได้เป็นป๊อบแดนซ์ใส ๆ แบบชุดแรก โดยชุดนี้เปิดตัวด้วยเพลงเร็ว "เล่นตัว" และตามด้วยเพลงช้าทั้งหมดคือเพลง "เมื่อก่อนก็อยู่คนเดียว", "อย่าบอกว่ารักเขา" และ "อุ่นใจ"

นอกจากนี้ยังได้ออกอัลบั้มพิเศษของอาร์เอส ลัคนาได้มีอัลบั้มพิเศษที่รวมศิลปินอาร์เอสในยุคนั้นมากมายไม่ว่าจะเป็นอัลบั้ม "The Celebration" อัลบั้มที่นำเพลงเก่าในอดีตมาขับร้องใหม่ซึ่งอ้อนได้ร้องเพลง "ดั่งนกเจ็บ" ต่อด้วยอัลบั้มพิเศษ "What'Love?" โดยโปรเจกต์พิเศษนี้ จะเริ่มประเดิมด้วยอัลบั้มเพลงที่ 10 ศิลปิน มาถ่ายทอดกลิ่นอายของความรักที่หลากหลาย ผ่านบทเพลงไพเราะทั้ง 10 เพลง ซึ่งอ้อนได้ขับร้องเพลง "รักคือ...ดอกไม้"

ต่อมาในปี พ.ศ. 2546 ลัคนากำลังจะมีผลงานเพลงชุดที่ 3 โดยมีการเข้าห้องอัดเพลงไปแล้วอย่างเต็มอัลบั้ม พร้อมที่จะเปิดตัวในเพียงไม่กี่เดือนในระยะเวลานั้น และเตรียมเปิดตัวด้วยเพลง เปลี่ยนกันไหม, กลั้นใจ และเพลง ปากดี ขี้เหงา เอาแต่ใจ แต่มีเหตุให้ต้องพับโปรเจกต์อัลบั้มชุดนี้ลง ภายหลังเพลงทั้งหมดในอัลบั้มชุดที่ 3 ของอ้อน ถูกนำไปร้องโดยศิลปินท่านอื่น หลังจากนั้นลัคนาได้ออกอัลบั้มพิเศษในชื่อ "Aon Unseen Nice Trip" เป็นการนำเพลงในอัลบั้มทุกชุดของอ้อน มาเรียบเรียงดนตรีใหม่ในสไตล์ อคูสติก เวอร์ชัน ก่อนจะหมดสัญญากับทางอาร์เอสไปในที่สุดประวัติวงการบันเทิงของ อ้อน ลัคนา

ภายหลังเธอได้เป็นดีเจที่คลื่น Virgin Star FM 98 จัดรายการช่วงเวลา 6.00-10.00 น ทุกวันจันทร์-ศุกร์ และในปี พ.ศ. 2556 ลัคนาได้กลับมามีผลงานเพลง กับซิงเกิ้ลแรกที่ชื่อว่า "ออกอาการ" กับสังกัดใหม่ "โมโนมิวสิก" และออกซิงเกิลใหม่ตามมาอีกหลายเพลง

ปัจจุบัน เป็นดีเจคลื่น EAZY FM 105.5 ช่วง Chitchat Show คู่กับ ดีเจ พรรษวัตร์ พัฒนเทียรฆ เวลา 09:00-12:00 น. วันจันทร์-ศุกร์

 ชีวิตส่วนตัว 
ลัคนาสมรสกับอัลเบิร์ท เดมอน อดีตหนึ่งในศิลปินวงยูเอชที หลังคบหากันมา 14 ปี เมื่อวันที่ 21 เมษายน พ.ศ. 2557 ทั้งคู่เข้ารับพระราชทานน้ำสังข์ ท่ามกลางความยินดีของครอบครัว โดยจะมีพิธีฉลองในวันที่ 20 กันยายน ณ โรงแรมแชงกรี-ลา กรุงเทพฯ โดยในช่วงเช้าจะมีพิธีตามศาสนาคริสต์ที่วัดพระมหาไถ่ ตามความเชื่อของสามี

ลัคนามีบุตรด้วยกันสองคน คือ เลอา (เกิด 18 กันยายน พ.ศ. 2563) และเลตั้น (เกิด 29 มีนาคม พ.ศ. 2566)

 การศึกษา 
 ระดับชั้นประถมศึกษาปีที่ 1–5 โรงเรียนสตรีมารดาพิทักษ์ จันทบุรี
 ระดับชั้นประถมศึกษาปีที่ 6 โรงเรียนมหาวีรานุวัตร กรุงเทพมหานคร
 ระดับชั้นมัธยมศึกษา โรงเรียนสตรีวัดมหาพฤฒาราม ในพระบรมราชินูปถัมภ์ กรุงเทพมหานคร
 ระดับปริญญาตรี คณะมนุษยศาสตร์ สาขาการท่องเที่ยวและการโรงแรม มหาวิทยาลัยกรุงเทพ ปทุมธานี
 ระดับปริญญาโท MBA Stamford International University (Thailand) กรุงเทพมหานคร

 ผลงานเพลง 
 สตูดิโออัลบั้ม 
ปีชื่ออัลบั้มรายชื่อเพลง2543ลูกอ้อนเที่ยวล่าสุด
วางจำหน่าย:  22 มิถุนายน พ.ศ. 2543
สังกัด: RS Promotion
รูปแบบ: ซีดี, เทป อ้อนไว้
 เขามีคนรักกันหมดแล้ว
 คนนิสัยเสีย
 อ๊ะ...ก็ได้
 ลึกซึ้ง
 บรรยากาศเป็นใจ
 ดูหนังคนเดียว
 ตื่นได้แล้ว
 เปลี่ยนเป็นเขาก็ได้นะ
 ไม่รักแล้วจะบอก2545อ้อน เข็ดฟัน
วางจำหน่าย:  2 พฤษภาคม พ.ศ. 2545
สังกัด: RS Promotion
รูปแบบ: ซีดี, เทป, วีซีดี เล่นตัว
 เมื่อก่อนก็อยู่คนเดียว
 อย่าบอกว่ารักเขา
 7 วัน
 คนไม่ดี
 จะรักทำไม
 เมื่อไหร่จะรักกัน
 อุ่นใจ
 แวะมาดูที
 ไม่รักไม่ต้องห่วง

 อัลบั้มพิเศษ 
ปีชื่ออัลบั้มรายชื่อเพลง2543ลูกอ้อนเที่ยวล่าสุด (Special Album)(เปลี่ยนปก+เพิ่มเพลง: ตอบแทน, สนิทหมาดๆ)
วางจำหน่าย:  1 พฤศจิกายน พ.ศ. 2543
สังกัด: RS Promotion
รูปแบบ: ซีดี, เทป ตอบแทน
 สนิทหมาดๆ
 อ้อนไว้
 เขามีคนรักกันหมดแล้ว
 คนนิสัยเสีย
 อ๊ะ...ก็ได้
 ลึกซึ้ง
 บรรยากาศเป็นใจ
 ดูหนังคนเดียว
 ตื่นได้แล้ว
 เปลี่ยนเป็นเขาก็ได้นะ
 ไม่รักแล้วจะบอก2547Aon Unseen Nice Trip(รวมเพลงในรูปแบบ Acoustic)
วางจำหน่าย:  10 พฤศจิกายน พ.ศ. 2547
สังกัด: RS Promotion
รูปแบบ: ซีดี, เทป, วีซีดี คนนิสัยเสีย
 เมื่อก่อนก็อยู่คนเดียว
 รักคือ..ดอกไม้
 ตอบแทน
 ในมุมหนึ่ง
 อย่าบอกว่ารักเขา
 ถึงเวลาแล้วหรือ
 ลึกซึ้ง
 เขามีคนรักกันหมดแล้ว
 อุ่นใจ2547Freshen Up(รวมเพลงของอ้อน ลัคนา)
วางจำหน่าย:  10 พฤศจิกายน พ.ศ. 2547
สังกัด: RS Promotion
รูปแบบ: ซีดี, เทป, วีซีดี ในมุมหนึ่ง 
 ตอบแทน
 อย่าบอกว่ารักเขา
 เขามีคนรักกันหมดแล้ว
 ถึงเวลาแล้วหรือ
 ดั่งนกเจ็บ
 คนนิสัยเสีย
 อุ่นใจ
 ลึกซึ้ง
 เมื่อก่อนก็อยู่คนเดียว
 เปลี่ยนเป็นเขาก็ได้นะ
 อ้อนไว้

 อัลบั้มที่ออกร่วมกับศิลปินท่านอื่น 
ปีชื่ออัลบั้มรายชื่อเพลง2544The Celebration ชุดที่ 1(ขับร้องเพลง: ดั่งนกเจ็บ)
วางจำหน่าย:  30 มกราคม พ.ศ. 2544
สังกัด: RS Promotion
รูปแบบ: ซีดี, เทป รอวันฉันรักเธอ / ดัง
 ดั่งนกเจ็บ / อ้อน
 ขอคืน-ไม่อาจเปลี่ยนใจ /Jr. Voy
 ยอมยกธง / โฟร์ท
 อย่าคิดว่าเธอไม่มีใคร/ แหม่ม
 หัวใจไม่เสริมใยเหล็ก / อาร์ม
 เท้าไฟ / Bazoo
 เธอคือผู้หญิงคนนั้น / โดม 
 กระจกร้าว / ทัช,Tycoon
 Z เลย / หลุยส์
 คนข้างเคียง / หนุ่ม
 สวีท / ลิฟท์กับออย2546PCT Marathon Dance Expo(ขับร้องเพลง: Marathon ,Sha La La La La, สุดแรงเต้น)
วางจำหน่าย:  11 กรกฎาคม พ.ศ. 2546
สังกัด: RS Promotion
รูปแบบ: ซีดี, เทป, วีซีดี Marathon / รวมศิลปิน
 ใช่มาก...อารมณ์นี้ / ดีทูบี
 ส่วนตัวมาก / วงบาซู 
 โทษครับพี่ / จอห์นนี่, อนัน อันวา, Vitamin A
 Go Now (Thai version) / จอห์นนี่
 สุดแรงเต้น / รวมศิลปิน
 มันต้องเต้นVitamin A 
 คิกคาปู้ / อนัน อันวา
 Sha La La La La / อ้อน, ไดอาน่า
 D2B YMCA Mix / ดีทูบี2546What's Love?(ขับร้องเพลง: รักคือ...ดอกไม้)
วางจำหน่าย:  6 พฤศจิกายน พ.ศ. 2545
สังกัด: RS Promotion
รูปแบบ: ซีดี, เทป, วีซีดี รักคือ...ปาฎิหาริย์ / ฟอร์ด
 รักคือ...เธอ / แนนซี่
 รักคือ...สายลม / จอห์นนี่ อันวา
 รักคือ...กำแพง / ซอ The Sis
 รักคือ...สิ่ง เล็กๆ น้อยๆ / แหม่ม พัชริดา
 รักคือ...ดอกไม้ :/ อ้อน ลัคนา
 รักคือ...ทุกลมหายใจ / ศิต
 รักคือ...เงา / แพท
 รักคือ...เด็กน้อย / ปอนด์
 รักคือ...ไฟ / อู๋ ธรรพ์ณธร

 ซิงเกิล 
 ร่วมร้องเพลง สดุดี มหาราชา Short Version 11 (2556)
 ปี ชื่ออัลบั้ม รายชื่อเพลงในอัลบั้ม 2556 - 2559 Aon Luckkana 
01.ออกอาการ
02.อยากให้ความคิดมีเสียง เพลงประกอบภาพยนตร์ The Library(เดอะ ไลบรารี่) 
03.พับท้องฟ้า
04.ห่างไกล ใกล้กัน
05.ไม่ได้ฟังแต่ยังได้ยินเพลงประกอบหนังสือ Sound About

 เพลงประกอบละคร 
 อัลบั้มเพลงประกอบละคร วัยร้ายไฮสคูล (พ.ศ. 2544)
 วัยร้าย (อ้อน , นาตาลี)
 ในมุมหนึ่ง (อ้อน)
 ทางโค้ง (นาตาลี)
 คณิตศาสตร์ (อ้อน , นาตาลี)
 รักคุณเข้าแล้ว (อ้อน)
 รักของเพื่อน (อ้อน ,นาตาลี , ริว)
 มากกว่าคำขอบคุณ (อ้อน , นาตาลี , ริว)
 หัวใจสะพายเป้ (อ้อน ,ริว , นาตาลี)
 วันเกิด (อ้อน , นาตาลี)
 ในมุมหนึ่ง (ดนตรีฝึกร้อง)

 อัลบั้มเพลงประกอบละคร วัยร้ายเฟรชชี่ (พ.ศ. 2545)
 เด็กใหม่ (มา-หา-อะ-ไร) (รวมศิลปิน)
 รู้ทั้งรู้ (บิ๊ก)
 ถึงเวลาแล้วหรือ (อ้อน)
 เรื่องเดียวที่หนาว (บิ๊ก)
 พระจันทร์ ตะวัน ดวงดาว (อ้อน , นาตาลี)
 ที่ผ่านมาเรียกว่าอะไร (แดน)
 รักกันสักที (อ้อน , นาตาลี)
 ไม่เคยรักเธอ..แต่? (นาตาลี)
 ลืมฉัน (ริว)
 มิตรภาพ..ตลอดไป (อ้อน , นาตาลี)

 งานเพลงที่ไม่ได้ออก 
 เพลง "เปลี่ยนกันไหม" เป็นเพลงในอัลบั้มชุดที่ 3 (ปี 2546) ของอ้อน ซึ่งไม่ได้ปล่อยออกมา แต่เมื่อปี 2559 ค่ายเดโมแลป ได้นำDEMOมาปล่อยในเพจเฟซบุ๊ค ซึ่งในปี 2549 โฟร์-มด ได้นำมาร้อง จนเป็นเพลงฮิตสร้างชื่อเสียงในขณะนั้น
 เพลง "กลั้นใจ" เป็นเพลงในอัลบั้มชุดที่ 3 (ปี 2546) ซึ่งไม่ได้ถูกปล่อยมาเช่นกัน ส่งผลทำให้เกิร์ลลีเบอร์รี ได้นำไปร้องและถูกบรรจุไว้ในอัลบั้ม "B-Mix - Girly Berry Friend Club" วางแผงเมื่อปี 2547 ซึ่งค่ายเดโมแลป ได้นำDEMOมาปล่อยให้ได้ฟังกันในเพจ "DemoLa"

 ผลงานการแสดง 
 ละครโทรทัศน์ 
ปี  เรื่อง  รับบทเป็น  ช่อง  2544  วัยร้ายไฮสคูล  อ้อน  ช่อง 3 2545  วัยร้ายเฟรชชี่ 2547  คู่รักพลิกล็อก  วุ้นเส้น 

 ภาพยนตร์ 
 ปี เรื่อง รับบทเป็น 2546 รักบี้วี๊ดบึ้ม (Toosie Never Die) หนุงหนิง

คอนเสิร์ต
 อาร์.เอส. มิทติ้ง คอนเสิร์ต สตาร์ มิชชั่น มันส์หลุดโลก (22 ธันวาคม 2544)
 The Celebration Concert (2544)
 D2B Summer Live Concert (2545)
 PCT Marathon Dance Expo Concert (2546)
 คอนเสิร์ต ได้เวลา...เจมส์ (8 กันยายน 2555)
 D2B ETERNITY CONCERT 22 ปีนับตั้งแต่วันที่ฉันรักเธอ (แขกรับเชิญรอบแรก วันที่ 5 สิงหาคม 2566)

 ผลงานดีเจ 
ปัจจุบัน
 ดีเจคลื่น EAZY FM 102.5 ช่วง CHITCHAT SHOW คู่กับ ดีเจ รวีโรจน์ เลิศพิภพเมธา เวลา 9:00 - 12:00 วันจันทร์-ศุกร์
อดีต 
 Virgin Star FM 98 คู่กับ ดีเจ ชัยนนท์ หาญคีรีรัตน์ เวลา 06:30 - 10:00 วันจันทร์-ศุกร์ (2557 - 30 กันยายน 2558)
 ดีเจคลื่น EAZY FM 105.5 ช่วง Chitchat Show คู่กับ ดีเจ พรรษวัตร์ พัฒนเทียรฆ เวลา 9:00 - 12:00 วันจันทร์-ศุกร์

 อ้างอิง 

 แหล่งข้อมูลอื่น 



หมวดหมู่:ชาวไทยเชื้อสายจีน
หมวดหมู่:พุทธศาสนิกชนชาวไทย
หมวดหมู่:นักร้องหญิงชาวไทย
หมวดหมู่:นักร้องจากจังหวัดจันทบุรี
หมวดหมู่:นักร้องป็อปไทย
หมวดหมู่:ศิลปินสังกัดอาร์เอส
หมวดหมู่:นักแสดงหญิงชาวไทย
หมวดหมู่:นักแสดงจากจังหวัดจันทบุรี
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21
หมวดหมู่:พิธีกรชาวไทย
หมวดหมู่:นักจัดรายการวิทยุชาวไทย
หมวดหมู่:ดีเจชาวไทย
หมวดหมู่:นักธุรกิจชาวไทย
หมวดหมู่:นางแบบไทย
หมวดหมู่:บุคคลจากโรงเรียนสตรีวัดมหาพฤฒาราม ในพระบรมราชินูปถัมภ์
หมวดหมู่:บุคคลจากคณะมนุษยศาสตร์ และการจัดการการท่องเที่ยว มหาวิทยาลัยกรุงเทพ
หมวดหมู่:บุคคลจากคณะบริหารธุรกิจ มหาวิทยาลัยนานาชาติแสตมฟอร์ด